alexandrainst/scandi-wiki huggingface dataset:
Cannabidiol

Cannabidiol eller CBD (C21H30O2) er en substans som i utgangspunktet anses som legemiddel i Norge, uavhengig av om det inneholder tetrahydrocannabinol (THC) eller ikke.

De fleste CBD-produkter som omsettes er ekstrakter utvunnet fra planter i cannabisslekten (Cannabis), i realiteten underarter av planten hamp (Cannabis sativa''). CBD-produkter som inneholder en varierende lav mengde av THC (uavhengig av hvor mye), den narkotiske hovedkomponenten i cannabis, blir ansett som narkotika. CBD som inneholder THC reguleres i narkotikaforskriften som et såkalt «forbudt narkotikum» i Norge, og det er derfor ikke tillatt å tilvirke, anskaffe, omsette, innføre, utføre, oppbevare, besitte eller bruke stoffet uten særskilt tillatelse. Disse ekstraktene omfattes også av FNs narkotikakonvensjon.

CBD-produkter er under klinisk utprøving for blant annet epilepsi og noen andre spesielt smertefulle tilstander, der pasientene av ulike årsaker ikke kan bruke eller er resistente mot tradisjonell medikamentell behandling.

Klassifisering av oljer 
CBD-produkter klassifiseres gjerne i tre klasser:
 Olje (CBD/THC) i forholdet 1:<0,3 klassifiserer oljen som en CBD-olje, fordi innholdet av THC er så mikroskopisk at oljen ikke vil være psykoaktiv.
 Olje (CBD/THC) i forholdet 1:1 og 2:1 klassifiserer oljen som en THC-olje med med liten til moderat eufori.
 Olje (CBD/THC) i forholdet 1:>2 klassifiserer oljen som en THC-olje med med moderat til sterk eufori, en styrke som normalt anbefales i behandling av kreft og noen andre spesielt smertefulle tilstander. Forhold opp mot 1:9 regnes som vanlige.

Langtidsbruk av høye doser vil gi avhengighet og seponeres over tid for å unngå abstinenssymptomer som panikkangst, motløshet, sviktende appetitt med mer.

Helsedirektoratet og Legemiddelverket 
Det finnes i øyeblikket ingen godkjente legemidler med CBD (uten THC) godkjent i Norge. En lege kan søke om godkjenningsfritak for legemidler med CBD fra utlandet, og produktet må da importeres av et apotek for brukeren. Det forutsettes da at produktet er lovlig omsatt i det landet det importeres fra. For CBD-produkter med et THC-innhold under  har Helsedirektoratet gitt generell rekvireringstillatelse til alle leger med forskrivningsrett for legemidler i gruppe A. Legen må allikevel søke Legemiddelverket om godkjenningsfritak. Det er i første rekke CBD-olje fremstilt ved Glostrup Apotek i Danmark som importeres til Norge, i hovedsak til behandling av akutte smerter (blant annet noen typer hodepine, multippel sklerose og kreft), epilepsi, fibromyalgi og PTSD.

Se også 
 Psilocybin

Referanser

Kilder 
 Informasjon om cannabidiol (CBD) for virksomheter - Regulering av CBD-produkter i Norge. Statens legemiddelverk

Eksterne lenker 
 

Cannabis
Legemidler
Mjønestunnelen

Mjønestunnelen er en tunnel på Fv714 mellom Mjønes og Brattstiåsen i Orkland i Trøndelag. Tunnelen er en del av prosjektet Fv 714 Laksevegen. Gjennomslaget i tunnelen kom 13. september 2018. Tunnelen ble åpnet for trafikk 26. februar 2021. Mjønestunnelen, Åstfjordbrua og Slørdalstunnelen forkortet da fylkesvei 714 med seks kilometer.

Under byggingen ble det oppdaget en større forekomst av Thulitt.

Se også 
 Veitunneler i Norge

Referanser

Eksterne lenker
 Statens vegvesen veikart

Veier i Orkland
Veitunneler i Trøndelag
Tunneler åpnet i 2021
Slørdalstunnelen

Slørdalstunnelen er en tunnel på Fv714 mellom Snillfjorden og Åstfjorden i Snillfjord i Trøndelag. Tunnelen er en del av prosjektet Fv 714 Laksevegen. Tunnelen ble klar sommeren 2020, men åpningen ble utsatt til 26. februar 2021, fordi rutiner angående håndtering av brann og andre hendelser ikke var på plass. Mjønestunnelen, Åstfjordbrua og Slørdalstunnelen forkortet da fylkesvei 714 med seks kilometer.

Referanser

Se også 
 Veitunneler i Norge

Eksterne lenker
 Statens vegvesen veikart

Veier i Orkland
Veitunneler i Trøndelag
Tunneler åpnet i 2021
Ålitunnelen

Ålitunnelen er en tunnel under bygging på Fv714 utenom Krokstadøra i Orkland i Trøndelag. Tunnelen er en del av prosjektet Fv 714 Laksevegen. 

Tunnelen åpnet offisielt 22. februar 2019.

Se også 
 Mjønestunnelen
 Slørdalstunnelen
 Veitunneler i Norge

Referanser

Eksterne lenker
 Statens vegvesen veikart

Veier i Orkland
Veitunneler i Trøndelag
Tunneler åpnet i 2019
Progressive Alliance of Socialists & Democrats in the European parliament

Progressive Alliance of Socialists & Democrats in the European parliament (S&D) er en politisk gruppe i Europaparlamentet.  

Gruppen besto etter Europaparlamentsvalget i 2014 av 187 representanter fra sosialdemokratiske partier, og ble dermed parlamentets nest største. Etter valget i 2019 ble gruppen redusert til 154 medlemmer. 

Europaparlamentets medlemmer blir valgt i nasjonale valg, på grunnlag av nasjonale partilister. Med unntak for sju medlemmer, er medlemmene i S&D valgt fra partier som har tilhørighet til Det europeiske sosialdemokratiske partiet (ESP). Blant gruppens sju medlemmene utenfor ESP, var etter valget i 2014 representanten for det svenske Feministisk initiativ.

Antallet medlemmer av Europaparlamentet kan i perioder komme under det bestemte maksimum. Dersom et medlem av parlamentet fratrer, blir ekskludert eller dør, blir hun eller han erstattet i henhold til nasjonale regler.

Referanser 

Partigrupper i Europaparlamentet
Charleston (dans)

Charleston er en dans som er oppkalt etter byen Charleston i Sør-Carolina. Den ansees å komme opprinnelig fra Vestafrika, men ble populær i USA i 1920-årene.

I 1923 skrev pianisten James P. Johnson en melodi ved navn «The Charleston», med tekst av Cecil Macklin. Den første plateinnspillingen av melodien ble gjort av Arthur Gibbs' orkester i 1923. Den  var med i Broadwayshowet «Runnin' Wild» og ble en av de største hits i årtiet. Til tross av dansens røtter i den amerikanske negerkulturen ble den ofte forbundet med de moderne mennesker i 1920-årene, såkalte «flappers».

De unge kvinner danset alene eller sammen for å provosere; Charleston ble nemlig dengang ansett for å være heller umoralsk og provoserende.

Strikt musikalsk er charleston bare en snerten form av samme type dansemusikk i 4/4-takt som for eksempel foxtrot. Oftest danses charleston til 20- og 30-tallenes hot jazz, og den energifylta dansen passer godt til musikk med raskere tempo. En stor del av charleston-dansen består av improvisasjon og musikktilpassing.

Dansen utøves på det vis at danseren at danseren går fra tå til hel, som om denne «tramper i gyttje». I tur vrides føttene ut og inn, tre vristeg fremover, og ved fjerde steget slås klakkene sammen.

Charleston oppnådde også en stor popularitet i Europa i 192-årene. Selv om den gikk av moten etter en årrekke, så smittet stil og tempo over på andre danser, som for eksempel quickstep.

Litteratur 
 Mark Knowles: The Wicked Waltz and other Scandalous Dances: Outrage at Couple Dancing in the 19th and early 20th Centuries. McFarland 2009, ISBN 978-0-7864-3708-5,  s. 133–176

Danser
Norgesmesterskapet på ski 1961

Norgesmesterskapet på ski 1961 var norgesmesterskapet i de nordiske grenene skihopping, langrenn og kombinert.
Mesterskapet ble tildelt Trondheim, med Leinstrand IL var arrangør av 50 km langrenn, stafett og 10 km kvinner. Trondhjems Skiklub arrangerte de øvrige øvelsene.
Hele mesterskapet, bortsett fra femmila, måtte imidlertid flyttes til Røros og Rælingen på grunn av snømangel i Trondheim.

Langrenn

10 km kvinner 

Dato: 21. februar
Sted: Røros

15 km menn 

Dato: 25. februar
Sted: Røros

30 km menn 

Dato: 23. februar
Sted: Røros

50 km menn 

Dato: 19. februar
Sted: Bymarka, Trondheim

3 x 10 km stafett 

Dato: 21. februar
Sted: Røros

Spesielt hopprenn 

Dato: 9. mars
Sted: Rælingen

Kombinert 

Langrenn: Røros, 25. februar
Hopp: Rælingen, 9. mars

Kilder 
 Einar Munthe-Kaas (red.) Sportsrevy 1961, s. 18-35. Norsk Faglitteratur.

Norgesmesterskapet på ski
Ski
Sportsarrangementer i Trøndelag
Sport i Trondheim
Sport i Røros
Langrenn i 1961
Kombinert i 1961
Skihopping i 1961
Ilse Koch

Margarete Ilse Koch, opprinnelig Köhler, (født 22. september 1906 i Dresden, død 1. september 1967 i Aichach) var en tysk kvinnelig konsentrasjonsleirvakt som ble kjent for sadistisk behandling av fanger. Hun var hustru til Karl Otto Koch, som var kommandant i konsentrasjonsleiren Buchenwald fra 1937 til 1942. Ilse Koch fikk økenavnet «Buchenwalds heks».

Koch ble etter krigen dømt til livstid i fengsel for krigsforbrytelser.

Liv og virke

Bakgrunn
Koch var tredje datter av en verksmester. Hun tok folkeskole og handelsskole og var volontør i en bokhandel. Deretter arbeidet hun i forskjellige bedrifter som sekretær.

Nasjonalsosialismen
I april 1932 meldte hun seg inn i Nationalsozialistische Deutsche Arbeiterpartei (NSDAP) og fikk medlemsnummer 1.130.836. Ved sine kontakter blant SA- og SS-menn ble hun våren 1934 kjent med sin senere ektemann, SS-mannen Karl Otto Koch. 

Koch begynte sin bane i Sachsenhausen i 1936. Der giftet paret seg den 25. mai samme år. Kort etter bryllupet fulgte hun med sin ektemake til Buchenwald nær Weimar, der hun i 1941 ble utnevnt til Oberaufseherin, «sjefsovervåkerske». Hun skal egenhendig ha torturert og myrdet kvinnelige internerte i leiren. 

I Buchenwald fikk hun tre barn, Artwin, f. 17. juni 1938, Gisela, født 26. april 1939, og Gudrun, født 11. desember 1940. Gudrun døde i februar 1941, Artwin i 1967, før sin mor, ved selvmord.

Ekteparet førte et luksuriøst liv i leiren. Dette kunne de bare få til ved omfangsrikt underslag av kontanter og verdisaker tatt fra fangene - slikt ble betraktet som tyveri av statseiendom og som personlig utnyttelse av slavearbeideres arbeidskraft. En anklager fra SS, Konrad Morgen, gjennomførte en utredning i åtte måneder om mord og underslag; dette uten å finne noen lampeskjermer tilvirket av menneskehud eller hudbiter med tatoveringer. Morgen fant imidlertid at Karl Koch var skyldig i mord på fire fanger, men klare bevis mot Ilse Koch fant han ikke og hun ble løslatt. I begynnelsen av 1945 ble Karl Koch dømt til døden av en SS-domstol i München og han ble henrettet i april 1945.

Kochs sadisme gav henne økenavnet «Buchenwalds heks».

Etter krigen 
Etter andre verdenskrig ble hun dømt til livsvarig fengsel for krigsforbrytelser. Denne dommen ble imidlertid forkortet til fire års fengsel av hvilke hun sonet i to år og ble så løslatt. Like etter ble hun atter arrestert og i 1951 dømt til livstidsfengsel. 

Koch begikk selvmord ved hengning i 1967 i fengselet i Aichach i Bayern.

Referanser

Litteratur 
 
 

Personer fra Dresden
Personell ved tyske konsentrasjonsleire
Tyskere fra andre verdenskrig
Personer tilknyttet det tredje rike
Medlemmer av NSDAP (innmeldt 1925–1932)
Tyskere dømt for forbrytelser begått under andre verdenskrig
Tyskere dømt for krigsforbrytelser
Dødsfall under fengselsopphold
Kristian Ditlev Jensen

Kristian Ditlev Jensen (født 27. januar 1971) er en dansk forfatter, journalist og prest.

Fra 1990 studerte han litteratur ved Københavns- og Aarhus Universitet, i 1997 ble han utdannet fra Forfatterskolen i København. I 2001 debuterte han med sin selvbiografi Det bliver sagt.

I perioden 1995 – 2012 var han freelancejournalist på diverse aviser, herunder Politiken, Berlingske Tidende og Dagbladet Information.

I 2012 ble Jensen stud. theol. hvoretter han i 2017 ble ordinert til prest i Haderslev domkirke.

Ugtivelser i utvalg 
 Det bliver sagt (2001)
 Røde kager og grøn te (2002)
 Livret (2004)
 Ord i Orient-Ekspressen (Gyldendal, 2007)
 Opstigende Skorpion (2010)
 Sønderjylland (2014)
 Vi mødes i Brugsen (2015)
 Sydslesvig (2016)
 Jeg siger det (2017)

Referanser

Eksterne lenker 
 
 

Danske romanforfattere
Danske journalister
Danske prester
Alumni fra Københavns Universitet
Alumni fra Aarhus Universitet
Personer fra Holbæk
Savitribai Phule

Savitribai Jyotirao Phule var en indisk samfunnsreformator, lærer og poet. Hun er anerkjent som landet førstedame innen læreryrket. Sammen med sin ektemann Jyotirau Phule spilte hun en viktig rolle i å styrke kvinners rettigheter i India i den britiske okkupasjonstiden. Sammen med sin ektemann startet hun en jenteskole i Pune som ble styrt av innfødte indere i 1848. Skolen med navnet Bhide School var oppkalt etter den opprinnelige eieren av stedet Bhide Wada. Til tross for å hva vært aktiv over lengre tid er skolen ikke lengre i drift.

Tidlig liv 
Savitribai ble født i 1831 Naigon, Presidentskapet Bombay i en jordbruksfamilie. Når hun var ni ble hun giftet bort til den 12-årige Jyotirao Phule i 1840.

Karrière 
Da Jyotirau Phule, hennes ektemann startet en skole for jenter i Pune i 1848 var Savitribai skolens første lærer. Sammen utdannet de barn uavhengig av deres kastemessige eller sosioøkonomiske bakgrunn og de åpnet opp totalt 18 skoler med dette formålet. Paret åpnet også opp et omsorgssenter for voldtektsofre kalt Balhatya Pratibandhak Griha som hjalp gravide voldtektsofre, og assisterte med fødsler.

Død  
Savitribai jobbet på en klinikk i utkanten av Pune etter et større utbrudd av byllepest. Sammen med sin sønn behandlet de bærere av pesten, men hun ble selv smittet og døde i sitt arbeide 10. mars 1897.

Referanser 

Indiske forfattere
Personer fra Satara District i Maharashtra
Rød bru

Rød bru er en stålfagverksbro på fylkesvei 881 i Holmestrand kommune i Vestfold. Brua krysser Bergsvannet, er 45,8 meter lang, og lengste spenn er 45 meter.

Se også
Liste over broer i Norge
Liste over broer i Norge etter lengde

Referanser

Veibroer i Vestfold og Telemark
Veier i Holmestrand
Eikernsundbrua

Eikernsundbrua eller Sundebrua er en spennbetongbro på fylkesvei 70 i Øvre Eiker kommune i Buskerud. Brua krysser Eikern, er 131,2 meter lang, og lengste spenn er 21,66 meter.

Se også
Liste over broer i Norge
Liste over broer i Norge etter lengde

Referanser

Veibroer i Viken
Veier i Øvre Eiker
Latvias kvinnelandslag i volleyball

Latvias kvinnelandslag i volleyball er det latviske landslaget i volleyball for kvinner som konkurrerer for Latvia under Sommer-OL, Volleyball-VM og Volleyball-EM. Landslaget er rangert som nummer 66 på FIVBs verdensranking.

Se også
Latvias herrelandslag i volleyball

Eksterne lenker
 
 Profil hos FIVB.org

Latviske landslag
Landslag i volleyball
Volleyball i Latvia
Kristoffer Hay

Kristoffer Hay (født 28. august 1998) er en norsk fotballspiller som spiller for Sandnes Ulf.

Den 4. desember 2021 skrev han under en toårskontrakt med Sandnes Ulf.

Landslaget
Den 8. november 2018 ble han etteruttatt i sin første landslagstropp for  i kampen mot Tyrkia U21 (20. november). Han erstattet Fredrik Bjørkan.

Den 25. mars 2019 fikk han sin første landskamp for  mot Russland.

Referanser

Eksterne lenker 
 

Norske fotballspillere
Fotballspillere for Hønefoss BK
Fotballspillere for Vålerenga Fotball
Fotballspillere for Tromsdalen UIL
Fotballspillere for Bryne FK
Fotballspillere for Sandnes Ulf
Fødsler i 1998
Post Malone

Austin Richard Post (født 4. juli 1995 i Syracuse i New York, USA), bedre kjent som Post Malone er en amerikansk rapper og sanger.

Post debuterte i 2015 med singelen White Iverson, som kom på 14. plass på Billboard Hot 100. Senere fikk han kontrakt med Republic Records. I 2016 ga han ut sitt debutalbum, Stoney, som inneholdt singlene Congratulations og I Fall Apart. Albumet kom også på 2. plass på VG-lista i uke 2 i 2018.

Hans andre studioalbum, Beerbongs & Bentleys, kom ut i 2018, og inneholdt singlene Rockstar og Better Now, som begge lå på 1. plass på VG-lista i henholdsvis høsten 2017 og våren 2018. Albumet lå på 1. plass på VG-lista i ukene 18-22, 24 og 25.

Hans tredje studioalbum, Hollywood’s Bleeding, ble utgitt 6. september 2019. Albumet inneholdt blant annet singlene «Wow.» som toppet VG-lista i to uker i januar, samt «Goodbyes» og «Circles».

Diskografi

Studioalbum 
 Stoney (2016)
 Beerbongs & Bentleys (2018)
 Hollywood's Bleeding (2019)
 Twelve Carat Toothache (2022)

Referanser

Eksterne lenker 
 
 
 
 

Rappere fra USA
Sangere fra USA
Personer fra Syracuse
Personer fra Tarrant County i Texas
Andrachydes

Se Systematisk inndeling

Andrachydes er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, nokså kraftig, blankt brunsvart trebukk med et gult tverrbånd på dekkvingene. Pronotum og dekkvingene foran og bak er kledt med fine, nedliggende, gulaktige hår. Antennene er nokså kraftige, hvert ledd gulaktig med svart spiss, noe lengre enn kroppen. Pronotum er ujevnt sekskantet, bredere enn langt, med en smal tverrkjøl i midten. Dekkvingene er litt avsmalnende bakover, blanke midt på og mattere og hårete i begge ender. Beina er middels lange, lårene nokså tynne.

Utbredelse 
Arten er utbredt i Ecuador og Peru.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Andrachydes Hüdepohl, 1985 
 Andrachydes transandinus (Tippmann, 1953)

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 1953
Ecuadors insekter
Perus insekter
Cervilissa

Se Systematisk inndeling

Cervilissa er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, avlang, blank, brungul trebukk. Antennene er omtrent to tredjedeler så lange som kroppen, nokså tynne, mørkere mot spissen. Pronotum er rektangulært med to nyreformede, svarte flekker. Dekkvingene er jevnbrede. Beina er middels lange, lårene nokså slanke, med svarte "knær".

Utbredelse 
Arten er kjent fra Brasil (Minas Gerais).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Cervilissa Monné & Monné, 2000 
 Cervilissa versicolor Monné & Monné, 2000

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 2000
Brasils insekter
Nothoprodontia

Se Systematisk inndeling

Nothoprodontia er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, avlang, matt, brunrød og svart trebukk. Antenner, hode, pronotums midtstripe, dekkvingenes spiss og beina er mørkbrune til svarte, pronotums sider og mesteparten av dekkvingene brunrøde. Antennene er omtrent to tredjedeler så lange som kroppen, nokså tynne. Pronotum er nesten rektangulært, med en lang, butt tann midt på hver sidekant. Dekkvingene er litt utvidete bakover. Beina er middels lange, lårene nokså slanke.

Utbredelse 
Arten er kjent fra Fransk Guyana og Bolivia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Nothoprodontia Monné & Monné, 2004 
 Nothoprodontia boliviana Monné & Monné, 2004

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 2004
Bolivias insekter
Fransk Guyanas insekter
Chemsakiella

Se Systematisk inndeling

Chemsakiella er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Nokså små, avlange, svarte trebukker med svak, gjerne grønnlig metallglans. Antennene er tynne, omtrent så lange som kroppen. Pronotum er bredt tønneformet. Dekkvingene er jevnbrede. Beina er middels lange, lårene nokså slanke.

Utbredelse 
Artene er utbredt i Mexico og det sørvestlige USA (Texas, New Mexico).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Chemsakiella Monné, 2006 
 Chemsakiella michelbacheri (Chemsak, 1984)
 Chemsakiella ricei (Chemsak, 1984)
 Chemsakiella virens (Bates, 1885)
 Chemsakiella virgulata (Chemsak, 1987)

Kilder 
 Liste over arter, med utbredelsesdata

Eksterne lenker 
 Bildegalleri 
 bugguide.net - Bildegalleri over nordamerikanske arter
 
 

Cerambycinae
Biller formelt beskrevet i 1984
Mexicos insekter
Unachlorus

Se Systematisk inndeling

Unachlorus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Nokså små, avlange, metallisk grønne trebukker. Antennene er tynne, betydelig lengre enn kroppen. Pronotum er bredt tønneformet. Dekkvingene er jevnbrede. Beina er svarte, lange, lårene nokså slanke.

Utbredelse 
Artene er utbredt i Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Unachlorus Martins & Galileo, 2008 
 Unachlorus rafaeli Monné & Monné, 2018
 Unachlorus viridis Martins & Galileo, 2008

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 2008
Brasils insekter
Kjell Hofstad

Kjell Hofstad (født 1. august 1937 i Farsund, død 20. september 2018 i Oslo) var en norsk Kvitt eller Dobbelt-vinner, numismatiker og autografsamler.

Han vant 10 000 kroner i temaet «Gresk mytologi» i Kvitt eller dobbelt i både 1961 og 1963, og representerte Norge i lagkonkurransen Terningen er kastet, som var en nordisk konkurranse mellom Kvitt eller dobbelt-vinnere i 1964.

Da filmen Skjær i sjøen (1965) skulle spilles inn på Sørlandet, fikk Hofstad rollen som postmann og spilte mot Henki Kolstad i en scene i starten på filmen.

Hans store lidenskap var historie, og han samlet på mynter og autografer.

Referanser

Eksterne lenker 

Norske numismatikere
Personer fra Farsund kommune
Arapari

Se Systematisk inndeling

Arapari er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, avlang, halvmatt, svart trebukk med blålig metallglans. Antennene er tynne, kortere enn kroppen. Pronotum er avrundet, kraftig punktert. Dekkvingene er nokså jevnbrede. Beina er middels lange, lårene slanke.

Utbredelse 
Arten lever i Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Arapari Martins, Galileo & Santos-Silva, 2015 
 Arapari bellus Martins, Galileo & Santos-Silva, 2015

Referanser

Kilder 
 Liste over arter, med utbredelsesdata 
 bugguide.net, bildedatabase over nordamerikanske insekter

Eksterne lenker 
 Bildegalleri 
 
 

Cerambycinae
Biller formelt beskrevet i 2015
Brasils insekter